Árkay Aladár

Árkay Aladár (Temesvár, 1868. február 1. – Budapest, 1932. február 2.) magyar műépítész, iparművész, festő; Árkay Sándor műlakatos fia, Árkay Bertalan építész apja. Műveinek nagy részére a népies stílus jellemző.

Életpályája 
Árkay Aladár Árkay Sándor kiváló műlakatos iparművésznek a fia. A család 1869-ben költözött Pest-Budára, ahol az apa a dualizmus korában újra felvirágzó hazai kovácsművészet egyik vezető képviselője lett. Számtalan épület kovácsoltvas díszei fűződnek nevéhez: a fővárosban többek között a New York-palotáé, a Nyugati pályaudvaré, a Dísz téri honvéd főparancsnokságé vagy a régi Erzsébet hídé."

Diplomáját a Műegyetemen szerezte. Rajzban Balló Ede volt az első mestere. Először a Fellner és Helmer cég irodájában, majd Hauszmann Alajos mellett a budavári királyi palota építkezésén dolgozott. Fiatalabb korában foglalkozott festészettel is. Később apósával, Kallina Mórral társult, akivel együtt építették – többek között – a budai Várban a Honvédelmi Főparancsnokságnak a második világháború alatt nagyrészt elpusztult épületét (1896), a Corvin téren a Budai Vigadót (1896–1897), valamint a Gellért-hegy oldalában az 1904–1905-ben megvalósult Szent Gellért-emlékművet. 

Az eklektikától indult, de hamarosan hangadó építészévé vált a magyaros szecessziós törekvéseknek. Első jelentős épülete a Budapest VI. kerületében az Andrássy út – Hősök tere sarkán álló Babocsay-villa (a későbbi jugoszláv nagykövetség épülete) 1905-ben, melyet már a húszas években gyökeresen átépítettek, megfosztva eredeti jellegétől és díszeitől. 

Fő művei közé sorolandó a népies stílusban épült Fasori református templom, a mai Városligeti fasor 7. sz. alatt.

Épületei szerkezetileg, formailag számos új elemet hordoztak. 1929-ben készült el a Győr-gyárvárosi római katolikus temploma, melyért 1930-ban megkapta a Kisfaludy Társaság Greguss-díját. 1929-ben részt vett a győri színház tervpályázatán, munkáját megvásárolták. 1930-ban a budapesti Erzsébet sugárút tervpályázatán első díjat nyert.

Közvetlenül halála előtt kezdte a budapesti városmajori római katolikus templom tervezését, amelyet fia, Árkay Bertalan építész fejezett be. Apa és fia együttes munkájából ma már nem lehet eldönteni, melyiké volt az alapkoncepció. Rimanóczy Gyula a felépült templomról irt méltatásában (Tér és Forma 1933/4-5.sz), azt állítja, hogy a terveket Árkay Aladár vázolta fel, de a közbejött halála miatt a kivitelezés fiára maradt.

Munkái
 1896–1899. Budai Vigadó. Budapest. I. Corvin-tér 8 (Kallina Mórral)
 1899. Szépművészeti Múzeum pályázat. III. díj
 1899. Városi szökőkút pályázat. I. díj
 1900. Szent Gellért emlékmű és emléklépcső pályázat. I. díj (Kallina Mórral)
 1905–1906. Babocsay villa. Budapest, VI. Dózsa György út 92/a (Aréna út)
 1906. Baróthy-ház. Budapest, XII. Városmajor utca 42
 1907–1908. Épületbővítés. Budapest, XII. Városmajor utca 41 (Kallina Gézával)
 1907. Zombor Függetlenségi Kőr pályázat. Megosztott I. díj (Kallina Mórral)
 1909. Kispest munkáslakás típusok pályázat. Megvétel (Kallina Gézával)
 1911–1913. Fasori református templom. Budapest, VII. Városligeti fasor 7
 1910–1913. Bírák és Ügyészek lakónegyede. 37 családi ház, valamint az építtető Országos Bírói és Ügyészi Egyesület bérháza (Budapest, XII. Ráth György utca – Tóth Lőrinc utca – Istenhegyi út – Határőr utca)
 1913. Bírói Egyesület Kollégiuma. Budapest, XII. Ráth György utca 24
 1913. Nemzeti Színház pályázat
 1913. Bristol mozgóképszínház (terv). Budapest, II. Széna tér
 1914. Budapest, VIII. Rezső téri emléktemplom pályázat. Megvétel
 1916. Budapest Székesfővárosi krematórium pályázat. Megvétel
 1917. Budapest, József fiúárvaház pályázat
 1917. Budapest. Rákospalotai református templom pályázat
 1910–1913 körül Árkai Aladár családi háza Budapest, XII. Alma utcában
 1922–1923. Városmajori Jézus szíve kistemplom. Budapest, XII. Csaba utca 5. (műemlék)
 1923. Budapest Néprajzi Múzeum pályázat
 1924–1925. A "Rákócziánum" kápolnája (Rózsadombi Krisztus Király-templom). Budapest, II. Keleti Károly utca 39
 1925. Kőbányai lengyel nemzetiségi templom, Budapest, X. Óhegy u. 11
 1926. Városháza. Mohács
 1927. Családi ház. Budapest, II. Virág árok utca 11-13 (átalakítva és bővítve)
 1928. Budapest, XVI. Rákosszentmihály – Sashalom. Református kultúrház (Csaba Rezsővel)
 1928. Lakóház. Budapest, II. Pasaréti út 10
 1929. Győr. Gyárvárosi római katolikus templom (a Győri árugyári kolónia /1917/ központjában épült fel)
 1929. Győr. Városi színház tervpályázat (megvétel)
 1929. A kőbányai lengyel kolónia Óhegy utcai temploma
 1929–1940. Mohácsi fogadalmi templom (Fiával, Árkay Bertalannal együtt. Halála után fia fejezte be.)
 1931. Szent Cirill és Szent Metód bolgár pravoszláv templom
 1931–1933. Városmajori Jézus szíve plébániatemplom (Fiával, Árkay Bertalannal együtt. Halála után fia fejezte be. A harangtorony 1937-ben épült.)

Képgaléria

 Fasori református templom belső kép Fasori református templom belső részletek Fasori református templom belső részletek
 Fasori református templom belső kép Fasori református templom Ólomüvegablak Fasori református templom Ólomüvegablak

Források

 (Szerk. Kubinszky M.): Modern építészeti lexikon (p.25.) – Bp., Műszaki K., 1978. – 
 Dercsényi Balázs – Major Máté: Árkay Aladár (Akadémia Kiadó, 1967. Architectura sorozat)
 Budai Vigadótól a Városmajorig. (Népszabadság.Tóth Vilmos 2003. február 1.)
 magyar életrajzi lexikon
 Gerle János – Kovács Attila – Makovecz Imre: A SZÁZADFORDULÓ MAGYAR ÉPÍTÉSZETE (SZÉPIRODALMI KÖNYVKIADÓ – BONEX. 1990)
 Magyar Építőművészet: 1909/2. sz., 1913/1-2. sz., 1913/3. sz., 1913/6. sz., 1914/3. sz., 1916/7-8. sz., 1917/1. sz., 1917/7-9. sz., '917/10-12. sz.
 L'ARTISAN LITURGIQUE. (Juliet – Aout – Sept. 1936)
 Merényi: 1867 – 1965. CENTO ANNI ARCHITETTURA UNGHARESE (Római Magyar Akadémia 1965. 82, 83, 84, 85. kép)
 Ferkai A.: Buda építészete a kétvilágháború között. (169., 220., 289., 413., 414. objektum)
 Ferkai A. (Branczik M., Hajd V., Molnos A., Oláh É.): Pest építészete a két világháború között. (82., 143/1-8., 276., 299)

Jegyzetek

További információk 

 Babocsay-villa, Budapest
 Árkay Aladár sírja a Farkasréti temetőben. (szobrász: Pátzay Pál)
 Árkay Aladár élete
 Felújított Budai Vigadó
 Bolgár templom Budapesten
 Városmajori kis templom 1922-ből.
 Bírák és Ügyészek telepe 1910-1913
 Fasori református templom
 Árkay Aladár emlékoszlop
 Fasori református templom
 Fasori református templom képekben. (Vízkelety László fotói)
Árkay. Egy magyar építész- és művészdinasztia; szerk. Csáki Tamás; Holnap, Bp., 2020 (Az építészet mesterei)
 , 64. o.

Kapcsolódó szócikkek
 Magyarországi bolgár ortodox egyház

Magyar festők
Magyar építészek
Magyar iparművészek
Temesváriak
1868-ban született személyek
1932-ben elhunyt személyek